Κωνσταντίνος Θ. Νέγρης

Ο Κωνσταντίνος Νέγρης ήταν Έλληνας μεταλλειολόγος μηχανικός και βιομήχανος, από τους πρωτεργάτες της ελληνικής βιομηχανίας και ιδιαίτερα της εκμετάλλευσης λιγνίτη στην ελληνική επικράτεια."Απέθανεν ο Κ. Θ. Νέγρης", εφ. Μακεδονία, 7 Φεβρουαρίου 1948, σελ. 4.

 Βιογραφικά στοιχεία 

Ήταν γιος του Θεοδώρου Νέγρη, καθηγητή Πανεπιστημίου και γόνου της φαναριώτικης οικογένειας Νέγρη, και της Αγλαΐας Στρατηγοπούλου. Η αδελφή της, Μαρία Στρατηγοπούλου, υπήρξε η μητέρα των αδελφών Ζάννου, οικογένειας που δραστηριοποιήθηκε ενεργά στον βιομηχανικό τομέα. Σπούδασε μεταλλειολόγος - μηχανικός στη Λιέγη.

Εργάστηκε για κάποιο διάστημα στα μεταλλεία Λαυρίου, στα οποία προΐστατο ο θείος του, Φωκίων Νέγρης.Η οικονομική ελίτ της χώρας γράφει ιστορία, από την εφημερίδα Το Βήμα Μαζί με τον Νικόλαο Κανελλόπουλο συμμετείχε στην ίδρυση της τσιμεντοβιομηχανίας ΤΙΤΑΝ, της «Α.Ε. Εκμεταλλεύσεως Μεταλλείων Κασσάνδρας» και των Μεταλλείων Ερμιόνης.

Υπήρξε ιδρυτικό μέλος του Συνδέσμου Μεταλλευτικών Επιχειρήσεων, του οποίου διετέλεσε αντιπρόεδρος και πρόεδρος (1934 - 1945), καθώς και πρόεδρος του Συνδέσμου Ελλήνων Βιομηχάνων κατά τις περιόδους 1925 - 1927 και 1931 - 1932.90 Χρόνια Ελληνικής Μεταλλείας, εκδόσεις του Συνδέσμου Μεταλλευτικών Επιχειρήσεων , σελ. 107, από την ιστοσελίδα orykta.grΠρόεδροι ΣΕΒ , από την ιστοσελίδα του ΣΕΒr

Απεβίωσε στις 6 Φεβρουαρίου 1948 και δεν είχε απογόνους. Ενταφιάστηκε στο Α΄ Νεκροταφείο Αθηνών.

 Παραπομπές  	

Κατηγορία:Έλληνες βιομήχανοι
Κατηγορία:Έλληνες μεταλλειολόγοι
Κατηγορία:Οικογένεια Νέγρη